2. ปัจจัยความเสี่ยง

การบริหารความเสี่ยง

บริษัทฯ มีภาระความเสี่ยงหลายประการ
ทั้งความเสี่ยงของอุตสาหกรรมและความเสี่ยงเฉพาะขององค์กร ทางบริษัทฯ
ได้ตระหนักถึงปัจจัยเสี่ยงต่างๆ ที่เกี่ยวข้องกับการดำเนินธุรกิจ
เพื่อให้สามารถบรรลุวัตถุประสงค์ขององค์กร
คณะกรรมการตรวจสอบก็เป็นอีกหน่วยงานหนึ่งซึ่งคอยให้คำปรึกษาต่อฝ่ายบริหารด้านนโยบายการบริหารความเสี่ยงที่เหมาะสมและมีประสิทธิภาพของบริษัทฯ

ปัจจัยความเสี่ยง

1.  ความเสี่ยงจากการบริหารจัดการทางการเงิน

-   ความเสี่ยงจากอัตราดอกเบี้ยและอัตราแลกเปลี่ยนเงินตราต่างประเทศจากเงินกู้ยืม

  ในบางครั้ง บริษัทฯ มีความจำเป็นต้องกู้ยืมเงินเป็นเงินตราต่างประเทศเพื่อเป็นเงินทุนหมุนเวียน
  แต่เนื่องจากบริษัทฯ มีรายได้จากการส่งออกเป็นเงินสกุลเดียวกัน บริษัทฯ
  จึงไม่มีความเสี่ยงในด้านนี้

-   ความเสี่ยงจากอัตราดอกเบี้ยและเครดิตจากการลงทุนระยะสั้น

  อัตราดอกเบี้ยมีความผันผวนบ้างเป็นบางครั้งตามตามภาวะเงินบาทในประเทศและตามปัจจัยในต่างประเทศ
  บริษัทฯ มีกระแสเงินสดส่วนเกินซึ่งนำไปลงทุนในรูปเงินฝากระยะสั้น
  โดยเน้นลงทุนในรูปของสกุลเงินบาทเป็นหลัก
  นอกจากนี้สภาพคล่องส่วนเกินอีกจำนวนหนึ่งนำไปลงทุนในหุ้นกู้เป็นสกุลเงินต่างประเทศ
  เงินฝากเป็นสกุลเงินต่างประเทศ และหน่วยลงทุนสกุลเงินบาท
  อัตราดอกเบี้ยที่แตกต่างกันมีผลต่อรายได้จากดอกเบี้ยของบริษัทฯ

  บริษัทฯ
  ได้ใช้ความพยายามอย่างมากที่จะใช้ความระมัดระวังที่สุดในการคัดเลือกสถาบันทางการเงินที่มีความมั่นคง
  และกำหนดขอบเขตความเสี่ยงสำหรับสถาบันการเงินแต่ละแห่งโดยมีอายุสัญญาการลงทุนที่แตกต่างกัน
  แต่ส่วนใหญ่แล้วจะไม่เกิน 1 ปีสำหรับการลงทุนดังกล่าว

-   ความเสี่ยงจากอัตราแลกเปลี่ยนที่เงินตราต่างประเทศ

  บริษัทฯ ส่งออกผลิตภัณฑ์ประมาณร้อยละ 70 ของปริมาณการผลิตเป็นเงินดอลล่าร์สหรัฐฯ
  ในขณะเดียวกันมีการนำเข้าวัตถุดิบหลักซึ่งส่วนใหญ่นำเข้าเป็นเงินดอลล่าร์สหรัฐฯ
  เนื่องจากมูลค่าการส่งออกนั้นสูงกว่าการนำเข้า บริษัทฯ
  จึงขายเงินตราต่างประเทศซึ่งเป็นกระแสเงินสดส่วนเกินจากภาระการนำเข้า นอกจากนั้น
  บริษัทฯ
  ยังมีการทำสัญญาส่งออกล่วงหน้าเป็นเงินสกุลยูโรเพื่อรองรับความไม่แน่นอนของรายได้ของบริษัทฯ
  บริษัทฯ ได้ดำเนินการตามนโยบายอย่างเคร่งครัด
  และมีการทบทวนกระแสเงินตราต่างประเทศอยู่เป็นประจำ
  ในกรณีการแข็งค่าของเงินบาทต่อเงินดอลล่าร์สหรัฐฯ ในระยะยาว
  ส่งผลลบต่อรายได้จากการส่งออกของบริษัทฯ บริษัทฯ
  ไม่ได้มีการป้องกันความเสี่ยงจากการลงทุนในหุ้นระยะยาวและเงินลงทุนในหลักทรัพย์เผื่อขายซึ่งบริษัทฯ
  ถือไว้เพื่อการลงทุนระยะยาว

2.  ความเสี่ยงจากรายได้และผลกำไร

-   ความเสี่ยงจากความผันผวนของราคาวัตถุดิบ

  ราคาของวัตถุดิบหลัก 3 ชนิด คือ เยื่อกระดาษ โซดาไฟ และกำมะถัน
  เป็นปัจจัยหลักที่ส่งผลต่อต้นทุนการผลิต ราคาของวัตถุดิบเหล่านี้จะแตกต่างตามหลักอุปสงค์อุปทาน
  และส่งผลต่ออัตรากำไรของบริษัทฯ
  การที่จะผลักภาระต้นทุนทั้งหมดที่เพิ่มสูงขึ้นโดยการปรับขึ้นราคาขายเส้นใยเรยอนนั้นไม่สามารถกระทำได้อย่างต่อเนื่อง
  เพราะความผันผวนในตลาดอุตสาหกรรมสิ่งทอ การแข่งขันจากบริษัทคู่แข่ง
  รวมไปถึงเส้นใยทดแทน บริษัทฯ
  ได้ดำเนินการตามนโยบายอย่างเคร่งครัดในการจัดซื้อเยื่อกระดาษและโซดาไฟในทุกไตรมาส
  และการจัดซื้อกำมะถันจะทำเป็น spot และทำเป็นสัญญา
  ยอดขายการส่งออกผลิตภัณฑ์สำเร็จรูปส่วนใหญ่จะทำเป็นรายเดือน
  การจัดซื้อเยื่อกระดาษและโซดาไฟที่อ้างอิงราคาตลาดเป็นรายเดือนจะช่วยรักษาความสมดุลระหว่างต้นทุนการผลิตและรายได้จากการจำหน่ายผลิตภัณฑ์

-   ความเสี่ยงจากราคาขายแของเส้นใยทดแทน

  เส้นใยเรยอนได้ถูกนำมาใช้ในการผลิตเส้นใยทั้งหมดและใช้ผสมกับเส้นใยโพลีเอสเตอร์
  ในบางครั้งนำไปผสมกับเส้นใยฝ้ายได้
  เส้นใยเหล่านี้ถูกนำไปใช้ทดแทนทั้งนี้ขึ้นอยู่กับราคาและความพึงพอใจของผู้บริโภค
  ราคาเส้นใยฝ้ายได้รับผลกระทบเป็นอย่างมากจากปริมาณผลผลิตและพื้นที่เพาะปลูก
  โพลีเอสเตอร์เป็นเส้นใยทดแทนอีกชนิดหนึ่งซึ่งสามารถจำหน่ายหรือนำไปผสมกับเส้นใยเรยอน
  ความสัมพันธ์ด้านราคาระหว่างเส้นใยทั้งสามชนิดส่งผลกระทบต่อการตัดสินใจของโรงทอในการเลือกสัดส่วนการผสมระหว่างเส้นใยต่างๆ
  ซึ่งจะส่งผลกระทบต่อการเปลี่ยนแปลงความต้องการจากเส้นใยชนิดหนึ่งไปเป็นชนิดอื่น
  ในขณะที่เส้นใยเรยอนนั้นมีเอกลักษณ์เฉพาะตัว
  ความผันผวนด้านราคาของเส้นใยทดแทนยังคงมีความเป็นไปได้ที่จะส่งผลกดดันราคาเส้นใยเรยอน
  สถานการณ์เช่นนี้ถือได้ว่าเป็นความเสี่ยงแต่ในขณะเดียวกันก็ถือเป็นโอกาสด้วย

3.  ความเสี่ยงที่จากการตลาด

-   ความเสี่ยงจากประเทศคู่ค้า

  ประเทศตุรกี เอเชียตะวันออกเฉียงใต้ และเอเชียใต้
  เป็นตลาดส่งออกหลักสำหรับผลิตภัณฑ์ของบริษัทฯ ซึ่งทางบริษัทฯ
  มีนโยบายในการส่งเสริมผลิตภัณฑ์ไปยังประเทศใหม่ๆ เพื่อเพิ่มฐานลูกค้า บริษัทฯ
  ได้ส่งออกผลิตภัณฑ์มากกว่า 30 ประเทศทั้งนี้ปริมาณการขายของบริษัทฯ
  ยังเป็นผลิตภัณฑ์ที่มีความหลากหลายได้เป็นอย่างดี อย่างไรก็ตามสถานการณ์นี้จะทำให้บริษัทฯ
  เกิดความเสี่ยงต่อสภาวะทางการเมืองและความเสี่ยงทางการเงินซึ่งเกิดขึ้นในต่างประเทศเป็นครั้งคราว

-   ความเสี่ยงจากลูกค้า

  บริษัทฯ ได้ให้เครดิตสูงสุดหนึ่งสัปดาห์สำหรับลูกค้าภายในประเทศส่วนใหญ่
  ลูกค้ารายหนึ่งเป็นบริษัทที่เกี่ยวข้องกัน และมียอดสั่งซื้อมากกว่าร้อยละ 13
  ของกำลังการผลิตของบริษัทฯ โดยมีการให้เครดิตระยะยาว
  การขายให้กับลูกค้าในประเทศจึงไม่มีหลักประกัน บริษัทฯ
  ได้ส่งออกไปยังหลายประเทศโดยส่วนใหญ่ใช้ตราสารเครดิต
  หรือการชำระเงินบางส่วนหรือเต็มจำนวนล่วงหน้า ขึ้นอยู่กับธุรกิจของลูกค้าและปัจจัยอื่นๆ
  ที่เกี่ยวข้อง อย่างไรก็ตาม บริษัทฯ
  ได้ติดตามลูกหนี้การค้าอย่างใกล้ชิดโดยมีการปรับใช้กับนโยบายการควบคุมความเสี่ยงที่เพียงพอ

-   ความเสี่ยงจากนวัตกรรมใหม่ของผลิตภัณฑ์

  ในช่วงหลายปีที่ผ่านมา บริษัทฯ ได้เพิ่มความสนใจไปที่ผลิตภัณฑ์ระดับพรีเมี่ยม
  และการปั่นเส้นด้ายด้วยเครื่องจักร airjet vortex ที่กำลังมีการเติบโต
  รวมไปถึงผลิตภัณฑ์สิ่งทอที่ใช้เทคโนโลยีระดับสูง จากการทดสอบเดินเครื่องสายการผลิตใหม่
  บริษัทฯ จึงได้เพิ่มศักยภาพการผลิตเส้นใย High Wet Modulus (Modal)
  ซึ่งเป็นเส้นใยที่ใช้สำหรับลูกค้าระดับบน
  จากการพัฒนาความรู้ความชำนาญและศักยภาพอย่างไม่หยุดยั้ง บริษัทฯ
  จึงสามารถรองรับความต้องการของลูกค้าได้หลากหลายกลุ่ม บริษัทฯ ได้เร่งพัฒนาผลิตภัณฑ์ใหม่ๆ
  ที่มีคุณภาพคงที่ ซึ่งเป็นการลดความเสี่ยงที่เกิดจากการร้องเรียนของลูกค้า บริษัทฯ
  ได้เพิ่มขีดความรู้ความชำนาญ โดยการว่าจ้างที่ปรึกษาที่มีประสบการณ์ในการเพิ่มศักยภาพที่จำเป็น
  เพื่อลดความเสี่ยงให้อยู่ในระดับต่ำสุด

-   ความเสี่ยงจากการเสื่อมความนิยมในผลิตภัณฑ์

  บริษัทฯ ได้ติดตามการพัฒนาผลิตภัณฑ์ใหม่ๆ
  ในกลุ่มเซลลูโลสผ่านหน่วยงานวิจัยและพัฒนาในประเทศอินเดีย บริษัทฯ
  มีความก้าวหน้าเป็นอย่างมากในการรักษาคุณภาพให้คงที่ บริษัทฯ
  ไม่เห็นความเสี่ยงจากการเสื่อมความนิยมในกลุ่มผลิตภัณฑ์ในปัจจุบัน

4.  ความเสี่ยงจากการประกอบธุรกิจ

-   ความเสี่ยงจากสิ่งแวดล้อม

  ในกระบวนการผลิตเส้นใยเรยอน
  จะก่อให้เกิดมลพิษทั้งในรูปแบบของเหลวและการปนเปื้อนในอากาศ บริษัทฯ
  ได้ลงทุนเป็นจำนวนมากในช่วงหลายปีที่ผ่านมา
  เพื่อเสริมสร้างระบบควบคุมมลภาวะและสิ่งแวดล้อมอย่างต่อเนื่องปัจจุบันนี้บริษัทฯ
  ได้ผ่านมาตรฐานต่างๆ ตามที่กระทรวงอุตสาหกรรมได้ประกาศใช้ ขยะมูลฝอยทั้งหมดของบริษัทฯ
  ได้ผ่านการคัดแยกอย่างเหมาะสม และส่งไปกำจัดโดยหน่วยงานที่ได้รับอนุญาตตามกฎหมาย
  ปริมาณขยะที่เกิดขึ้นจริงได้รับการตรวจสอบโดยบริษัทฯ และหน่วยงานราชการอยู่เป็นประจำ
  การจัดการขยะที่ไม่เหมาะสมจะก่อให้เกิดความเสี่ยงต่อสิ่งแวดล้อม บริษัทฯ
  จึงได้ใช้ความเข้มงวดในการควบคุมมลพิษไม่ให้เกินขอบเขตที่กฎหมายกำหนดไว้ นอกจากนี้บริษัทฯ
  ยังได้รับการรับรองมาตรฐาน ISO14001 สำหรับการปฏิบัติงาน
  และระบบบริหารงานเอกสารด้านสิ่งแวดล้อมได้อย่างเหมาะสม จากที่กล่าวมาทั้งหมดข้างต้น
  บริษัทฯ
  จึงได้ประเมินความเสี่ยงที่จะเกิดการปนเปื้อนสิ่งแวดล้อมเนื่องมาจากอุบัติเหตุอยู่ในระดับปานกลางถึงระดับสูง

-   ความเสี่ยงจากการจัดเก็บและการใช้งาน

  บริษัทฯ และผู้รับเหมาได้ทำการขนส่งสารเคมีอันตราย เช่น โซดาไฟ กำมะถัน
  คาร์บอนไดซัลไฟด์ และกรดซัลฟูริค ซึ่งได้จัดเก็บไว้ในสถานที่ของบริษัทฯ ทั้งนี้ บริษัทฯ
  ได้ปฏิบัติตามมาตรฐานต่างๆ ที่ควบคุมการขนส่งและการจัดเก็บสารเคมีอันตราย
  แม้ว่าจะไม่เคยมีอุบัติเหตุร้ายแรงเกี่ยวกับการขนส่งและการจัดเก็บสารเคมีเหล่านี้ บริษัทฯ
  ยังตระหนักถึงความเสี่ยงที่จะเกิดอุบัติเหตุจากความผิดพลาดในการปฏิบัติงาน

-   ความเสี่ยงจากการจัดหาวัตถุดิบ

  บริษัทฯ
  มีสัญญาระยะยาวสำหรับการจัดซื้อเยื่อกระดาษชนิดละลายน้ำได้และโซดาไฟกับผู้ค้าหลายราย
  จึงเป็นการลดความเสี่ยงด้านความขาดแคลนของวัตถุดิบสำหรับการดำเนินกิจการของบริษัทฯ
  อย่างไรก็ตาม บริษัทฯ อาจมีการจัดซื้อเยื่อกระดาษ โซดาไฟ
  และความต้องการของกำมะถันตามที่เห็นว่าเหมาะสม

-   ความเสี่ยงจากกระบวนการผลิต

  บริษัทฯ ได้จัดให้มีระบบการบำรุงรักษาเพื่อการป้องกันและตามกำหนดเวลาอย่างละเอียดถี่ถ้วน
  เพื่อให้แน่ใจว่าอุปกรณ์การผลิตทั้งหมดสามารถใช้การได้ดีตลอดอายุการใช้งาน
  นอกจากนี้ยังกำหนดให้มีระบบการจัดการอุปกรณ์ที่ทดแทนกันได้สำหรับอุปกรณ์ที่หมดอายุการใช้งาน
  บริษัทฯ ได้เล็งเห็นความสำคัญของความปลอดภัยอย่างยิ่ง ตลอดทั้งปี บริษัทฯ
  ได้ดำเนินโครงการสร้างพฤติกรรมเพื่อความปลอดภัย โดยได้รับการดูแลโดยเจ้าหน้าที่มืออาชีพ
  นอกเหนือไปจากจิตสำนึกด้านความปลอดภัยในระดับสูงของพนักงาน การฝึกอบรมอย่างเข้มข้น
  และการลงทุนในอุปกรณ์เพื่อความปลอดภัยทุกชนิดแล้ว บริษัทฯ
  ยังได้จัดให้มีการซ้อมรับมือเหตุการณ์ฉุกเฉิน เพื่อสร้างมาตรฐานความตื่นตัวให้อยู่ในระดับสูงสุด

5.  ความเสี่ยงจากภายนอก

-   ความเสี่ยงทางการเมือง

  เหตุการณ์จากความขัดแย้งทางการเมือง เช่น การก่อการร้ายได้ส่งผลกระทบไปทั่วโลก
  ทำให้ต้นทุนและความเสี่ยงของธุรกิจเพิ่มขึ้น รวมไปถึงส่งผลกระทบต่อวัฎจักรอุปสงค์และอุปทาน

-   ความเสี่ยงจากการเปลี่ยนแปลงระเบียบกฎหมายในประเทศที่บริษัทฯ เข้าไปมีการลงทุน

  บริษัทฯ ได้วางแผนการลงทุนทั้งแบบขยายตัวไปข้างหน้าและข้างหลัง
  โดยการลงทุนในบริษัทที่จดทะเบียนในต่างประเทศ ร่วมกับบริษัทอื่นในกลุ่มเบอร์ล่า แม้ว่าบริษัทฯ
  จะเล็งเห็นความเสี่ยงทั่วไปของธุรกิจในการลงทุนดังกล่าว
  การเปลี่ยนแปลงระเบียบกฎหมายในประเทศเหล่านั้นอาจส่งผลกระทบต่อผลประกอบการทางการเงินได้

-   ความเสี่ยงจากตลาดการเงินโลก

  การเงินและตลาดสินค้าทั่วโลกเกิดความผันผวนเป็นอย่างมากในช่วงปีที่ผ่านมา
  ในขณะที่เศรษฐกิจของประเทศสหรัฐอเมริกายังคงกังวลท่ามกลางวิกฤติทางการเงินและอัตราการว่างงานที่เพิ่มสูงขึ้น
  เศรษฐกิจยุโรปมีความอ่อนแอทางด้านหนี้สิน เศรษฐกิจหลักๆ ของอาเซี่ยน ยังคงเติบโตอย่างช้าๆ
  เนื่องจากภาวะเงินเฟ้อที่สูงขึ้น
  และผลกระทบจากความชะลอตัวของประเทศสหรัฐอเมริกาและยุโรป
  และเหตุการณ์สึนามิในประเทศญี่ปุ่น
  ในส่วนนี้เองเศรษฐกิจโลกก็ยังคงเปราะบางด้วยความเสี่ยงที่มีผลเสียมากขึ้น
  เนื่องจากโครงสร้างและความไม่สมดุลในระดับภูมิภาคและความผันผวนของราคาสินค้าและอัตราแลกเปลี่ยน
  ปัจจัยทั้งหมดเหล่านี้เกิดขึ้นอย่างไม่แน่นอนและไม่สามารถคาดการณ์ได้สำหรับธุรกิจซึ่งจะมีผลเชิงลบต่อความต้องการผลิตภัณฑ์สิ่งทอและในอุตสาหกรรมที่เกี่ยวเนื่องกัน